เรื่องร้องเรียน (ร้องเรียน,น้ำท่วม,สอบถาม) วันที่ 2023-07-06 03:37:58 — แขวงรองเมือง เขตปทุมวัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027300

ขอให้ตรวจสอบการสร้างทางเข้าบ้านทับรางวี หรือ ร่องระบายน้ำสาธารณะ บริเวณบ้านเลขที่ ...แยก 12 ซอยรามอินทรา 44 หมู่บ้านปัฐวิกรณ์ 2 แขวงรามอินทรา เขตคันนายาว กรุงเทพมหานคร จุดสังเกต จากปากทางเข้าหมู่บ้านปัฐวิกรณ์ 2 ระยะทางประมาณ 500 เมตร จะพบบ้าน ลักษณะเป็นบ้านปูนซีเมนต์ 3 ชั้น โดยมีเจ้าของบ้าน เพศชาย (ไม่ทราบชื่อ-นามสกุลและรูปพรรณสัณฐาน) แต่ทราบว่า เป็นทหารอากาศ (ไม่ทราบยศ) เนื่องจากผู้ร้องแจ้งว่า บ้านได้มีการสร้างลานจอดรถจักรยานยนต์ส่วนบุคคลทับรางวี หรือ ร่องระบายน้ำสาธารณะ ซึ่งเป็นการรุกล้ำพื้นที่ส่วนกลางสาธารณะของหมู่บ้าน ทำให้เมื่อเวลาฝนตก น้ำไม่สามารถระบายน้ำได้เต็มที่ ทำให้ผู้ร้องและประชาชนในพื้นที่ได้รับความเดือดร้อน ประกอบกับบ้านหลังดังกล่าวมีการสร้างห้องครัวติดกับบ้านของเพื่อนบ้านมากเกินไป และมีการติดตั้งเครื่องดูดควันให้หันเข้าไปยังบ้านของเพื่อนบ้าน เมื่อมีการประกอบอาหาร ทำให้เกิดกลิ่นลอยเข้าบ้านของเพื่อนบ้าน ทำให้ได้รับความเดือดร้อนทั้งหมด 3 หลังคาเรือน จากทั้งหมด 500 หลังคาเรือน เบื้องต้นเพิ่งประสบปัญหา จึงประสงค์ให้หน่วยงานที่เกี่ยวข้องลงพื้นที่ตรวจสอบ เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป ต่อมาวันที่ 23 มิถุนายน 2566 ผู้ร้องได้ทราบมาว่าได้มีเพื่อนบ้านหลังอื่น ได้ทำการติดต่อไปยังช่างในหมู่บ้าน และแจ้งว่าจะมีช่างเข้ามาดำเนินการแก้ไขปัญหาเกี่ยวกับการหันปล่องเครื่องดูดควันไปทางด้านอื่นแล้ว เบื้องต้นกรุงเทพมหานคร โดยสำนักงานเขตคันนายาว ฝ่ายสิ่งแวดล้อมและสุขาภิบาล ได้ลงพื้นที่ตรวจสอบ ในกรณีติดตั้งเครื่องดูดควันหันเข้าไปบ้านของเพื่อนบ้าน สอบถามข้อมูลจากเจ้าของบ้านเลขที่ 62 ได้ข้อมูลว่า ได้เจรจากับผู้ร้องเรียนแล้ว โดยจะนำไม้ระแนงมาติดไว้ และได้สอบถามผู้ร้องเรียนแล้ว แจ้งว่าได้พูดคุยกัน และเข้าใจกันดีแล้ว แต่ผู้ร้องแจ้งว่าปัจจุบัน (วันที่ 6 กรกฎาคม 2566) เจ้าของบ้านไม่ได้มีการแก้ไขทางเข้าบ้านทับรางวี ซึ่งเป็นการบุกรุกทางสาธารณะของหมู่บ้าน และเกรงว่าหากปล่อยไว้จะทำให้คนอื่นในหมู่บ้านจะปฏิบัติตาม และเป็นการกระทำที่ไม่ถูกต้อง และผู้ร้องทราบว่าเมื่อวันจันทร์ที่ผ่านมา (ไม่ระบุวันที่แน่ชัดว่าเป็นวันจันทร์ที่ 26 มิถุนายน หรือวันจันทร์ที่ 3 กรกฎาคม 2566) มีเจ้าหน้าที่จากสำนักงานเขตเข้ามาคุยกับมารดาเจ้าของบ้าน แต่ไม่ได้คุยกับเจ้าของบ้านโดยตรง จึงยังไม่มีการแก้ไขปัญหาดังกล่าว ซึ่งผู้ร้องและคนในหมู่บ้านมองว่าหากไม่แก้ไขปัญหาจะเป็นการละเว้นการปฏิบัติหน้าที่ของเจ้าหน้าที่ (บันทึกข้อมูลตามผู้ร้องแจ้ง) จึงประสงค์ให้หน่วยงานที่เกี่ยวข้องดำเนินการแก้ไขปัญหาอีกครั้ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata